Fritz Wunderlich

mini|Fritz-Wunderlich-uststilling, 2010
mini|Fritz-Wunderlich-museet.
Fritz Wunderlich, egentlig Friedrich Karl Otto Wunderlich, (født 26. september 1930 i Kusel i Rheinland i Tyskland, død 17. september 1966 i Heidelberg i Vest-Tyskland) var en tysk lyrisk tenor. Han var i sin tid en av Tysklands mest kjente sangere og tolkere av Lieder («sanger») og gjorde en berømt innspilling av Dichterliebe. Fritz Wunderlich døde under tragiske omstendigheter like før han ville ha fylt 36 år, etter en fallulykke i en trapp i feriehuset til en venn. 

I en meningsmåling publisert i BBC Music Magazine i april 2008 ble Wunderlich kåret til den fjerde største tenoren gjennom tidene.

Liv og virke
Bakgrunn
Fritz Wunderlichs mor var fiolinist, og faren var korleder. I en kort periode eide familien gjestgiveriet Emrichs Bräustübl. Faren til Wunderlich mistet sitt arbeid etter press fra nazistene, i tillegg til at han led av en alvorlig krigsskade. Han begikk selvmord da sønnen var fem år gammel. 

Historien om «oppdagelsen» av Wunderlich ligner på mange av hans samtidiges historier (spesielt Nicolai Gedda og Dietrich Fischer-Dieskau). Som ung arbeidet Wunderlich i et bakeri. Etter press fra naboer og forbipasserende, som hadde lagt merke til hans musikalske gaver og vakre stemme, bestemte Wunderlich seg for å begynne på musikkstudier. Han klarte å få stipend til fortsatte studier på musikkhøyskolen i Freiburg im Breisgau, hvor han studerte horn og stemme.

Karriere
Fritz Wunderlich ble snart lagt merke til som en strålende ung tenor, spesielt i operaer av Mozart, men senere utvidet han repertoaret til hele rollefeltet for en lyrisk tenor. Det var mote under Wunderlichs karriere å fremføre operaer på det lokale språk i stedet for på originalspråket. Derfor er de fleste av hans tidlige innspillinger av standardrepertoaret på tysk, sok også Giuseppe Verdis Rigoletto og Don Carlos. (Innspillingen av Verdis Requiem er på tydelig germansk latin.) Wunderlich oppnådde sin største suksess på det tyske repertoaret. Spesielt viktig er en innspilling av Mozarts Tryllefløyten, der Wunderlich briljerer som Tamino mot Dietrich Fischer-Dieskau i rollen som Papageno. Dette var en av de første innspillingene av dette verket, og selger fortsatt selger godt.

Wunderlichs klare stemme og tilbakeholdne tolkning førte ham også til anerkjente tolkninger av Lieder-sykluser av Franz Schubert og Robert Schumann med pianisten Hubert Giesen. Hans berømte innspilling av Schumanns Dichterliebe er fortsatt en gullstandard innen denne sjangeren. Mange senere tenorer har hatt en tøff konkurranse med Fritz Wunderlich i tolkningen av denne syklusen.

En annen bemerkelsesverdig innspilling han etterlot seg, er Bachs juleoratorium, med Gundula Janowitz, Christa Ludwig og Franz Crass som andre solister. Dirigent var Karl Richter. Blant Bach-innspillinger bør også Matteuspasjonen med Karl Münchinger som dirigent nevnes. Her deltar også sangere som Hermann Prey, Tom Krause og Elly Ameling. En annen storslått innspilling er et album med åndelige sanger fra før Bach, med musikk av Heinrich Schütz, Georg Philipp Telemann, Dietrich Buxtehude og andre mindre kjente komponister.

Wunderlich sang noen ganger mindre Wagner-roller som styrmannen i Den flyvende hollender, Walther von der Vogelweide i Tannhäuser og gjeteren i Tristan und Isolde. «Tyngre» Wagner-roller ville blitt aktuelle, om Wunderlich hadde fått leve lenger.Andrew Porter i ''The New Grove

Død, ettermæle
Wunderlich var en lidenskapelig jeger og ferierte i nærheten av Maulbronn på eiendommen til en venn, da han omkom i en fallulykke. En kveld han var gått ned på rommet sitt i første etasje for å legge seg, bestemte han seg for å hente en bok fra biblioteket én trapp opp. Han tok på seg sko igjen, denne gang uten å snøre lissene. På vei ned igjen ser han ut til å ha tråkket på den ene løse lissen og snublet. Han grep etter det tykke tauet som gjorde det ut for trappegelender, men tauet løsnet så han styrtet hodekulls ned på steingulvet. Han må ha snudd seg i fallet, for han traff gulvet med bakhodet. Wunderlich ble funnet i dyp koma og sendt til sykehuset i Heidelberg. Der døde han uten å ha kommet til bevissthet.''Tragischer Unfall beendet sein Leben<ref>«Fritz Wunderlich», historyofthetenor.com]</ref>

Fritz Wunderlich ble gravlagt på Waldfriedhof i München.

Da han døde, hadde han begynt å spille inn Joseph Haydns oratorium Die Schöpfung («Skapelsen»), med Berlinfilharmonien og Wiener Singverein under ledelse av Herbert von Karajan. De andre solistene var Christa Ludwig, Gundula Janowitz, Walter Berry og Dietrich Fischer-Dieskau. Fritz Wunderlich var ferdig med å spille inn ariene. Werner Krenn ble hyret inn for å spille inn resitativet.

En video inneholder en forestilling i full lengde (på tysk) av Barbereren i Sevilla der Wunderlich synger rollen som grev Almaviva. Det er også andre videoopptak med operaarier.

 Diskografi 
Diskografidn omfatter opera, operetter, oratorier, romanser og underholdningsmusikk.

Nyere innspillinger er:Fritz Wunderlich - Und es blitzten die Sterne. CD, Deutsche Grammophon 2009Fritz Wunderlich - Sacred Arias. CD, Deutsche Gr.(Universal) 2007Eine Weihnachtsmusik med Hermann Prey, Will Quadflieg. CD, Polydor (Universal) 2007Fritz Wunderlich - Die Frühen Jahre 1956-58. CD, Sony BMG 2007Wunderlich populär. CD, Polydor 2007Fritz Wunderlich - Leben und Legende. DVD til 40. dødsdag, Univ.Music / DG 2006Wunderlich privat. CD, Deutsche Grammophon 2006The Magic of Wunderlich. 2 CD och DVD, Deutsche Grammophon 2005The Art of Fritz Wunderlich. 7 CD, Deutsche Grammophon 2005Der letzte Liederabend. CD, Deutsche Grammophon 2003Geistliche Lieder. CD, Hänssler 2001. Musikk av Heinrich Schütz, Johann Rosenmuller, Christoph Graupner, Georg Philipp Telemann, Dietrich Buxtehude.Fritz Wunderlich - Schumann: Dichterliebe - 1 CD, Deutsche Grammophon 1966Zaide av W.A. Mozart, Komplett inspelning från 1956 med Maria Stader, Petre Munteanu; RSO Stuttgart, Dir. Alfons Rischner, OPERA D’ORO 2007Alcina av G.F. Händel. Fritz Wunderlich (Ruggiero), Joan Sutherland (Alcina), Kölner Rundfunkchor, Cappella Coloniensis, Dirigent: Ferdinand Leitner. Liveinspelning WDR från den 15 maj 1959. Deutsche Grammophon 2008Messa Da Requiem av G. Verdi. 2 CD, Deutsche Grammophon 2008, med Maria Stader, Marga Höffgen och Gottlob Frick, Dir. Hans Müller-KrayDon Giovanni av W.A. Mozart, Premiärutdrag (Köln 1960). 3 CD, med Hermann Prey, Elisabeth Grümmer, Edith Mathis, Hildegard Hillebrecht, Franz Crass, Georg Stern, Hans-Georg Knoblich; Gürzenich-Orchester Kölner Philharmoniker, Dir. Wolfgang Sawallisch. Deutsche Grammophon 2009Daphne av Richard Strauss. Med Hilde Güden, James King, Kurt Equiluz, Rita Streich, P Schöffler, V Little. Wiener Symphoniker, dir. Karl Böhm. Deutsche Grammophon, insp. 1964.Matteuspasjonen av J.S. Bach. Med Elly Ameling, Marta Höffgen, Helen Watts, Tom Krause, Peter Pears, Hermann Prey. Stuttgarter Kammerorchester. Dir. Karl Münchinger. Inspelad 1965. Decca.Skapelsen av Joseph Haydn. Med Gundula Janowitz , Christa Ludwig , Werner Krenn , Fritz Wunderlich , Dietrich Fischer-Dieskau , Walter Berry , Wiener Singverein , Herbert von Karajan , Berliner Philharmoniker. Deutsche Grammophon. Inspelad 1966.

 DVD „Fritz Wunderlich - Leben und Legende.“'' Dokumentation, 60 Min., Deutschland, Österreich 2006, Regie: Thomas Staehle, Produktion: Wunderlich Medien und Loopfilm GmbH in Co. Produktion SWR, BR, Ausstrahlung: arte, 16. September 2006, [http://www.arte.tv/de/woche/244,broadcastingNum=555857,day=1,week=38,year=2006.html Inhaltsangabe von arte

Referanser

 Eksterne lenker 



  Fritz-Wunderlich-Gesellschaft

Kategori:Tyske operasangere
Kategori:Tyske sangere
Kategori:Tenorer
Kategori:Personer fra Landkreis Kusel